STV4992

Kort om emnet

Masteroppgaven er en forskningsrapport som skal oppfylle alminnelige krav til vitenskapelig publisering. Målet med masteroppgaven er å gjennomføre en undersøkelse av en statsvitenskapelig problemstilling, og rapportere resultatene av undersøkelsen.

Masteroppgaven skal inneholde en presis problemstilling, begrunnede metodevalg og systematisk argumentasjon. Det er rom for å behandle empiriske, så vel som rent teoretiske eller normative spørsmål.

Studentene er selv ansvarlige for valg av tema for oppgaven, formulering av problemstilling, undersøkelsesopplegg og gjennomføring. Ta gjerne kontakt med relevante faglærere før du søker om veileder, for å få råd om temavalg og informasjon om mulig tilknytning til forskningsprosjekter.

**Kunnskaper**

Du har

* inngående kjennskap til statsvitenskapens hovedområder, vesentlige analyseverktøy og -teknikker
* innsikt i krav og kriterier for vitenskapelig framstilling og argumentasjon
* innsikt i forskningsetiske hensyn samt retningslinjer for presis referanseføring, bruk av kilder og kildekritikk

**Ferdigheter**

Du kan

* formulere presise og interessante forskningsspørsmål med relevans for pågående vitenskapelig forskning
* planlegge og gjennomføre et selvstendig forskningsopplegg innen et spesifisert format
* orientere deg i store mengder informasjon og vurdere dens faglige relevans for en konkret arbeidsoppgave.
* kartlegge og sammenfatte større mengder vitenskapelig litteraturgjennomføre en teoretisk og metodisk velfundert analyse
* gjennomføre større og mindre forsknings- og utredningsarbeid på en selvstendig og målrettet måte.
* gjøre en selvstendig kvalifisert vurdering av andres arbeid, gi konstruktive tilbakemeldinger, og kritisk vurdere tilbakemeldinger på eget arbeid.
* rapportere resultater fra vitenskapelige undersøkelser i tråd med vitenskapelige kriterier

**Generell kompetanse**

* kjennskap til forskningsrapporters sjangerkrav og evne til selv å forfatte sakprosa med vitenskapelig formål
* Du kan praktisere vitenskapelige verdier som åpenhet, rasjonalitet, presisjon og etterrettelighet.
* Du kan håndtere etiske problemstillinger som kan oppstå i forskning og ved bruk av forskningsresultater.